Source: http://monitorulneamt.ro/amical-decor-alb-repetitie-pentru-retur/
Timestamp: 2018-09-21 12:21:56+00:00

Document:
Amical în decor alb, repetiţie pentru retur » Monitorul de Neamț și Roman
vineri, 21 septembrie 2018 - 15:21:55
Acasă Actualitate Amical în decor alb, repetiţie pentru retur
Amical în decor alb, repetiţie pentru retur
■ CSM Ceahlăul - CSM Roman 1-3, într-un joc de pregătire disputat sîmbătă, la Piatra Neamţ, pe o vreme potrivnică fotbalului ■ oaspeţii conduceau la pauză prin reuşitele lui Dutciuc, Crăciun şi Popa ■ pentru pietreni a înscris Pintea, în debutul reprizei secunde ■
Sîmbătă, 24 februarie, echipele de fotbal CSM Ceahlăul (Liga 4) şi CSM Roman (Liga III) şi-au testat forţele într-un meci de pregătire disputat la Piatra Neamţ, cu o săptămînă înaintea reluării campionatului în cele două eşaloane. Partida a avut loc pe terenul sintetic acoperit cu un strat de zăpadă depus în ultimele 24 de ore, cînd a nins neîntrerupt în urbea de la poalele Pietricicăi. Ca şi la meciul de la mijlocul săptămînii, cu Aerostar Bazău, gazdele au fost nevoite să alinieze o echipă cu multe absenţe, cauzate de accidentări sau probleme de sănătate de sezon (răceli), în timp ce romaşcanii s-au prezentat la întîlnire cu un lot format din 20 de jucători, din care noutăţi au fost Juncănaru şi Sadosche, un fundaş dreapta şi un mijlocaş. Partida s-a încheiat cu victoria oaspeţilor, care s-au desprins încă de la pauză, cînd conduceau cu 3-0, scorul final fiind 3-1 pentru CSM Roman. Avînd un plus de experienţă, romaşcanii au dominat jocul şi au marcat prin Dutciuc (min. 24), Crăciun (40) şi Popa (41), în timp ce pietrenii au redus din handicap în minutul 54 prin Andrei Pintea. Ceahlăul încheie perioada de pregătire cu şase meciuri de verificare şi aşteaptă debutul părţii a doua a campionatului Ligii 4, programat duminică, 4 martie, pe teren propriu, cu Zimbrul Vînători Neamţ, în timp ce romaşcanii vor intra în competiţie vineri, 2 martie, de la ora 15, cînd vor primi vizita celor de la KSE Târgu Secuiesc, în prima etapa a returului Ligii a lll-a, Seria l. „A fost un joc util pentru ambele formaţii, disputat pe un teren cu gazon sintetic, acoperit de zăpadă afînată de şase-şapte centimetri, dar asta nu i-a împiedicat pe jucători ambelor echipe să paseze sau să şuteze spre poartă. Am dominat meciul, cu plusul de experienţă al elevilor noştri. Am marcat de trei ori, prin Dutciuc, Crăciun şi Popa, dar am ratat şi alte posibilităţi. Am rulat tot lotul avut la dispoziţie, mai puţin Netbai, care este răcit. În prima repriză au jucat: Bicleanu – Juncănaru, M. Marin, Grigore, Chirilescu – Florean, Brăescu, Aeroaei, Crăciun – Popa şi Dutciuc. Au mai intrat : Băiceanu – V. Mocanu, A. Mocanu, D. Marin, Scânteie, Antim, Covaliu, Sadosche. Este bine că nu avem probleme de lot, cu cele două sosiri sper că ne-am acoperit toate posturile. Fundaşul Juncănaru, din cîte am văzut în primul joc, le are cu fotbalul, a trecut pe la echipe cu nume, cum au fost Farul şi FC Botoşani, pentru care a jucat două meciuri în Liga l. Avem un lot de 20 de jucători şi sperăm că vom avea posibilitatea să folosim diferite variante de echipă şi implicit să punem în practică mai multe scheme de joc. Nu vom mai avea nici un meci de verificare pînă vineri, cînd vom primi pe Stadionul Moldova pe KSE Târgu Secuiesc şi dorim să începem cu o victorie, care să ne menţină în lupta pentru promovare. Sperăm pînă la ora meciului să degajăm stadionul de zăpadă pentru a fi practicabil“, a precizat Iosif Susanu, antrenorul secund al CSM Roman.
Articolul precedentAtleta Diana Ţigănaşu, campioană la juniori l
Articolul următorCSM Roman şi-a luat punctele cu Slobozia

References: CSM 
 CSM 
 CSM 
 CSM 
 CSM 
 CSM